《台岳短歌二首赠王少冶郎中守台州 其二》
明代·胡直

郁维台岳，潜根十洲。真人不杀，海怪吞舟。天吴轩鬣，腥秽仙丘。

双双老公，方瞳卷髟。八百弟子，吹竹鸣球。迎使君兮东来，歼彼毒蛟兮妖虬。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。